אזור העניין

אזור העניין (באנגלית: The Zone of Interest) הוא סרט דרמה היסטורי משנת 2023 שכתב וביים ג'ונתן גלייזר, המבוסס באופן רופף על הרומן משנת 2014, "The Zone of Interest", מאת מרטין איימיס. הסרט נעשה בשיתוף פעולה בין ארצות הברית, בריטניה ופולין. מככבים בו כריסטיאן פרידל בתור המפקד הנאצי הגרמני רודולף פרנץ הס, השואף לבנות חיים מושלמים עם אשתו, הדוויג (סנדרה הולר), בבית חדש ליד מחנה הריכוז הגרמני אושוויץ.

"אזור העניין" הוקרן בבכורה בפסטיבל הקולנוע בקאן ה-76 ב-19 במאי 2023, זכה לשבחים, וזכה גם בפרס הגראנד פרי וגם בפרס הפדרציה הבינלאומית של מבקרי קולנוע. הוא זכה בתואר הסרט הטוב ביותר על ידי איגוד מבקרי הקולנוע של לוס אנג'לס ובפרס אוסקר לסרט הבין-לאומי הטוב ביותר בטקס פרסי אוסקר ה-96.<ref></ref><ref></ref> הוא גם היה מועמד לשלושה פרסי גלובוס הזהב, כולל סרט הקולנוע הטוב ביותר - דרמה, ותשעה פרסי באפט"א, כולל הסרט הבריטי הטוב ביותר. הסרט היה מועמד לחמישה פרסי אוסקר, כולל הסרט הטוב ביותר, הבמאי הטוב ביותר והתסריט המעובד הטוב ביותר לגלייזר ולסרט העלילתי הבינלאומי הטוב ביותר.

== עלילה ==
בשנת 1943, רודולף הס, מפקד מחנה הריכוז אושוויץ, מתגורר עם אשתו הדוויג וחמשת ילדיהם בבית ליד המחנה. הס מוציא את הילדים לשחות ולדוג, והדוויג מבלה הרבה מזמנה בטיפוח הגן. משרתים מטפלים במטלות ברחבי הבית, בעוד חפצי אסירי המחנה ניתנים למשפחה. מעבר לחומת הגן נשמעות ללא הרף יריות, צעקות וקולות של רכבות ותנורים. הס מאשר תכנון של קרמטוריום חדש, שייכנס בקרוב לפעולה. יום אחד, הס מבחין בשרידי אדם בנהר; הוא מוציא את ילדיו במהירות מהמים לפני שהוא שולח פתק לאנשי המחנה, ומעניש אותם על חוסר האכפתיות שלהם.

הס מקבל הודעה כי הוא מקודם לסגן המפקח של כל מחנות הריכוז ועליו לעבור לאורניינבורג ליד ברלין. הוא מתנגד ללא הועיל ומסתיר מהדוויג את החדשות למשך מספר ימים. הדוויג, קשורה עמוקות לבית החלומות שלהם, מתחננת שישכנע את הממונים עליו לתת לה ולילדים להישאר. הבקשה מאושרת והס עוזב זמן קצר לאחר מכן. אמה של הדוויג באה להתארח, אך נחרדת למראה המחנה ויוצאת בלילה ללא הודעה מוקדמת. נערה פולנייה המתגוררת בקרבת מקום מתגנבת החוצה מדי ערב, מחביאה אוכל באתרי העבודה של האסירים כדי שימצאו ויאכלו.

חודשים לאחר שהגיע לברלין, כהוקרה על עבודתו הטובה, מוטל על הס לעמוד בראש מבצע הקרוי על שמו שיעביר מאות אלפי יהודים הונגרים לאושוויץ כדי להירצח. זה מאפשר לו לחזור לאושוויץ ולהתאחד עם משפחתו. הוא משתתף במסיבה שחוגגת את המבצע, ומתוודה בפני הדוויג בטלפון שבילה את זמנו שם במחשבה על הדרך היעילה ביותר למלא בגז את החדר.

כשהס עוזב את משרדו בברלין, הוא עוצר ורפלקס ההקאה שלו מופעל שוב ושוב אך הוא אינו מסוגל להקיא. בהווה, נראית קבוצת שרתים מנקה את מוזיאון אושוויץ בירקנאו לפני פתיחתו. בחזרה לברלין, הס ממשיך ללכת ויורד במדרגות חשוכות עד שהוא נעלם מהעין.

== שחקנים ==
{| class="wikitable"
|-
!דמות
!שחקנ/ית
|-
| רודולף הס || כריסטיאן פרידל 
|-
| הדוויג הס || סנדרה הולר 
|-
| אוסוולד פוהל || 
|-
| || 
|-
| ארתור ליבהנשל || 
|-
| אלאונורה פוהל || 
|-
| לינה הנסל || 
|-
| קלאוס הס || יוהאן קרטהאוס
|-
| היידטראוט הס || 
|-
| אינגה-בריג'יט הס || נלה אהרנסמאייר
|-
| הנס-יורגן הס || לואיס נואה ויטה
|-
| אנגרט הס || קלמן ווילסון/אנסטז'ה דרובניאק/ססיליה פקלה
|-
| אלכסנדרה ביסטרון-קולודזייצ'יק || ג'וליה פולצ'ק
|-
| וילהלם הנס בורגר || וולפגנג לממפל
|-
| שוורצר || 
|-
| אלפרידה || 
|-
| ברונק || אנדריי איסייב
|-
| אניאלה || זוזנה קוביאלה
|-
| סופי || סטפני פטרוביץ'
|-
| מרתה || מרטינה פוזננסקי
|-
| הופמן || ראלף זילמן
|}

== הפקה ==
=== פיתוח ===

כתיבת התסריט וההפקה של "אזור העניין" היו תהליך שנמשך 10 שנים.<ref name="Guardian231210"></ref> לאחר השלמת "מתחת לעור" , גלייזר הסתקרן מפרסום מקדים בעיתון של חלקים מהרומן של מרטין איימיס, "The Zone of Interest", ובחר ברומן לאחר קריאת טיוטת הגהה שלו. פול והאנה דול, שתי הדמויות הראשיות של הרומן, התבססו באופן רופף על רודולף הס, שהיה מפקד מחנה הריכוז אושוויץ למשך פרק הזמן הארוך ביותר, ועל אשתו הדוויג. אך גלייזר בחר להשתמש בדמויות ההיסטוריות וערך שנתיים של מחקר מקיף על משפחת הס.<ref name="NYT231219"></ref> הוא ערך מספר ביקורים באושוויץ והושפע עמוקות ממראה בית הס.<ref name="ScreenDaily"></ref> הוא שיתף פעולה עם מוזיאון אושוויץ בירקנאו וארגונים אחרים, וקיבל אישור מיוחד לגשת לארכיונים, שם בחן עדויות שסיפקו ניצולים ויחידים שהועסקו במשק הבית של הס. על ידי חיבור עדויות אלה, בנה גלייזר בהדרגה תיאור מפורט של האנשים הקשורים לאירועים.<ref name="Deadline230520"></ref><ref name="Deadline230519"></ref> במהלך מחקרו קרא גלייזר גם את ספרו של ההיסטוריון טימותי סניידר משנת 2015, "Black Earth: The Holocaust as History and Warning" .<ref name="NYT231219" />

גלייזר קידם את פיתוח הפרויקט בשנת 2019, כאשר A24, הפקות Film4 , אקסס אנטרטיימנט של לן בלווטניק והאוס הפקות שותפו במימון ובהפקה.<ref></ref><ref></ref> באותה שנה פגש פרידל לראשונה את גלייזר והמפיק ג'ים וילסון בלונדון בשנת 2019 בעניין ליהוקו לתפקיד של רודולף הס. פרידל חש מחויבות, למרות שנרתע מהתיאור של גלייזר ווילסון על הפרויקט. פרידל, שפגש את הולר לראשונה בשנת 2013 כששיחקו יחד בדרמה ההיסטורית האוסטרית "Amour Fou" , המליץ עליה לתפקיד אשתו של רודולף, הדוויג.<ref name="Guardian240119"></ref> להולר נשלח תחילה קטע מהתסריט, ויכוח בין רודולף להדוויג שהוצג מחוץ להקשר, לפני שגילתה את אופיו של הפרויקט כסרט על השואה. למרות שהיא החליטה לעולם לא לגלם נאצית, הולר השתכנעה לאחר שקראה את התסריט המלא ונפגשה עם גלייזר, שרכש את אמונה בשותפות ובהתייחסות לחששותיה לגבי תיאור נכון של הנאציזם על המסך. הכלב של הולר עצמו, ויימרנר שחור, מגלם את דילה, הכלבה של משפחת הס ב"אזור העניין" .<ref></ref>

הנערה הפולנית הצעירה בסרט שואבת השראה מאישה בשם אלכסנדריה, שגלייזר פגש במהלך המחקר שלו. כחברה בת 12 בהתנגדות הפולנית, היא נהגה לרכב על אופניים למחנה כדי להשאיר תפוחים לאסירים המורעבים. כמו בסרט, היא גילתה קטע מוזיקלי שנכתב על ידי אסיר. האסיר, בשם יוסף וולף, שרד את המלחמה. אלכסנדריה הייתה בת 90 כשפגשה את גלייזר ומתה זמן קצר לאחר מכן. האופניים שהסרט משתמש בהם והשמלה שהשחקנית לובשת היו שייכים לה.<ref name="Guardian231210"/>

=== צילומים ===
בית הס המקורי היה בית מגורים פרטי מאז תום המלחמה. מעצב ההפקה כריס אודי בילה מספר חודשים בהסבת בית נטוש מעבר לקיר המחנה להעתק של בית המגורים של הס, והחל לשתול את הגן באפריל 2021 כדי שהוא יפרח עם תחילת הצילומים.<ref name="NYT231219"/> שלב הצילומים החל באושוויץ בקיץ 2021 ונמשך כ-55 ימים.<ref name="NYT231219" /><ref name="ScreenDaily"/> צילומים נוספים התרחשו בילניה גורה בינואר 2022.<ref></ref>

הסרט צולם במצלמות דיגיטליות של סוני ונציה המצוידות בעדשות לייקה.<ref></ref> גלייזר והצלם לוקאש זאל הטמיעו עד 10 מצלמות בבית ובסביבתו והחזיקו אותן פועלות בו זמנית, ללא צוות על הסט. הגישה, שגלייזר כינה "האח הגדול בבית הנאצי", אפשרה לשחקנים לאלתר ולהתנסות רבות במהלך הצילומים.<ref name="NYT231219"/><ref name="ScreenDaily"/><ref name="Deadline230519"/> גלייזר וזאל שאפו למראה מודרני ולא רצו "לאסתט" את אושוויץ. כתוצאה מכך, נעשה שימוש רק בתאורה מעשית וטבעית.<ref></ref>

גלייזר לא רצה שהזוועות המתרחשות בתוך המחנה ייראו, רק יישמעו. הוא תיאר את הסאונד של הסרט כ"הסרט השני".<ref name="ScreenDaily"/> לשם כך חיבר מעצב הסאונד ג'וני ברן מסמך בן 600 עמודים המכיל אירועים רלוונטיים באושוויץ, עדויות של ניצולים ומפה גדולה של המחנה כדי שניתן יהיה לקבוע כראוי את המרחק וההדים של הצלילים.<ref></ref> הוא הקדיש שנה לבניית ספריית סאונד לפני תחילת הצילומים, שכללה קולות של מכונות ייצור, משרפות, תנורים, מגפיים, יריות מדויקות לתקופה וקולות אנושיים של כאב. הוא המשיך לבנות את הספרייה גם לתוך הצילומים והפוסט-פרודקשן.<ref></ref><ref></ref> מיכה לוי כתב/ה תחילה פרטיטורה לסרט, שרובה הושמטה על ידי גלייזר וברן, שלא רצו שהסרט "יתמתק או יומחז" על ידו/ה. המוזיקה שכתב/ה לוי לפרולוג נשארה בסרט, וכך גם נעימות שנוצרו למספר קטעים וקולאז' סאונד לאפילוג.<ref></ref>

== הפצה ==
"אזור העניין" נבחר כמועמד לתחרות פרס דקל הזהב בפסטיבל הקולנוע בקאן 2023, שם הוא הוקרן לראשונה ב-19 במאי 2023, וזכה לשש דקות של מחיאות כפיים.<ref name="Palme"></ref><ref></ref><ref name="cannesrelease"></ref> בפסטיבל, הסרט זכה בפרס גרנד פרי, פרס הפסקול של קאן ופרס FIPRESCI.<ref name=":1"></ref><ref name=":2"></ref><ref name=":3"></ref>

הבכורה בצפון אמריקה התקימה ב-1 בספטמבר 2023, בפסטיבל הקולנוע ה-50 של טליורייד,<ref></ref><ref></ref> והסרט הוקרן באותו חודש גם בפסטיבל הסרטים הבין-לאומי בטורונטו 2023.<ref></ref> בארצות הברית, לאחר מתקפת הפתע על ישראל ולאחר שנדחה תאריך ההשקה הראשוני ב-8 בדצמבר, קיבל הסרט הפצה מוגבלת ב-15 בדצמבר 2023.<ref></ref> הוא יצא לאקרנים בבריטניה ב-2 בפברואר 2024<ref></ref><ref></ref> ובפולין ב-9 בפברואר 2024.<ref></ref>

== תגובות ==
=== ביקורות ===
"אזור העניין" זכה לשבחי המבקרים. באתר הביקורות Rotten Tomatoes, 92% מ-222 ביקורות חיוביות על הסרט, עם דירוג ממוצע של 8.7/10. קונצנזוס המבקרים של האתר קובע, . ב-Metacritic, לסרט יש ציון ממוצע משוקלל של 90 מתוך 100, המבוסס על 52 ביקורות מבקרים, מה שמצביע על "הערכה אוניברסלית".

קווין מאהר מ"הטיימס" כינה אותו .<ref></ref> דייוויד רוני מ"הוליווד ריפורטר" כינה אותו . דונלד קלארק מ"אייריש טיימס" כתב, .<ref></ref> רפאל אברהם מ"פייננשל טיימס" כתב, .<ref></ref>

רובי קולין מ"דיילי טלגרף" כתב, .<ref></ref> בביקורת של 4 כוכבים, פיטר בראדשו מ"הגרדיאן" כינה אותו , ובמקביל גם שיבח את "הפרטיטורה המעולה של מיכה לוי ועיצוב הסאונד של ג'וני ברן."<ref></ref>

לעומת זאת, הביקורת של מבקר הקולנוע האיטלקי דויד אבטשיאני שפרסם Cineuropa הייתה פחות חיובית. הוא ביקר את הסרט על האווירה המטרידה שלו, שאותה מצא שהיא מעוצבת היטב אך מונוטונית, ועל ביצועי הקאסט שלדעתו אינם יכולים להביא שום שינוי לקונספט המוצג בסרט שלדעתו חסר גיוון ונותר עומד למשך שעתיים.<ref></ref> בכתבה ל-Worldcrunch, המבקר הגרמני הנס-גיאורג רודק כתב: .<ref></ref>

=== פרסים ומועמדויות ===

{| class="wikitable sortable"
!פרס
!תאריך הטקס
!קטגוריה
!מועמד (ים)
!תוצאה
!מקור
|-
! rowspan="5" |פסטיבל הקולנוע בקאן
| rowspan="5" |27 במאי 2023
|דקל הזהב
| rowspan="3" |ג'ונתן גלייזר
|
|<ref></ref>
|-
|גרנד פרי
|
|<ref></ref>
|-
|FIPRESCI
|
|<ref></ref>
|-
|פרס הפסקול
|מיכה לוי
|
|<ref></ref>
|-
|פרס אמן-טכנאי CST
|ג'וני ברן
|
|<ref></ref>
|-
!פרסי המוזיקה במדיה של הוליווד
|15 בנובמבר 2023
|המוזיקה המקורית הטובה ביותר - סרט עצמאי
|מיכה לוי
|
|<ref></ref>
|-
! rowspan="3" |פרסי הסרטים העצמאיים של גות'הם
| rowspan="3" |27 בנובמבר 2023
|הסרט הבינלאומי הטוב ביותר
|"אזור העניין"
|
| rowspan="3" |<ref></ref>
|-
|התסריט הטוב ביותר
|ג'ונתן גלייזר
|
|-
|ההופעה המשנית הטובה ביותר
|סנדרה הולר
|
|-
! rowspan="6" |פרס האקדמיה האירופית לקולנוע
| rowspan="6" |9 בדצמבר 2023
|הסרט האירופי הטוב ביותר
|"אזור העניין"
|
| rowspan="5" |<ref></ref>
|-
|הבמאי האירופי הטוב ביותר
| rowspan="2" |ג'ונתן גלייזר
|
|-
|התסריטאי האירופאי הטוב ביותר
|
|-
|השחקן האירופי הטוב ביותר
|כריסטיאן פרידל
|
|-
|השחקנית האירופית הטובה ביותר
|סנדרה הולר
|
|-
|מעצב הסאונד האירופאי הטוב ביותר
|ג'וני ברן & טארן ווילרס
|
|<ref></ref>
|-
! rowspan="4" |פרסי איגוד מבקרי הקולנוע של לוס אנג'לס
| rowspan="4" |10 בדצמבר 2023
|הסרט הטוב ביותר
|"אזור העניין"
|
| rowspan="4" |<ref></ref>
|-
|הבמאי הטוב ביותר
|ג'ונתן גלייזר
|
|-
|ההופעה הראשית הטובה ביותר
|סנדרה הולר
|
|-
|המוזיקה הטובה ביותר
|מיכה לוי
|
|-
! rowspan="4" |איגוד המבקרים האמריקני
| rowspan="4" |6 בינואר 2024
|הבמאי הטוב ביותר
|ג'ונתן גלייזר
|
| rowspan="4" |<ref></ref>
|-
|השחקנית הטובה ביותר
|סנדרה הולר
|
|-
|הסרט הטוב ביותר
|"אזור העניין"
| rowspan="2" | מקום שני
|-
|הצילום הטוב ביותר
|לוקאש זאל
|-
! rowspan="3" |פרס גלובוס הזהב
| rowspan="3" |7 בינואר 2024
|הסרט הטוב ביותר - דרמה
| rowspan="2" |"אזור העניין"
|
| rowspan="3" |<ref></ref>
|-
|הסרט הטוב ביותר - שפה שאינה אנגלית
|
|-
|הפסקול המקורי הטוב ביותר
|מיכה לוי
|
|-
!פרסי איגוד מבקרי הקולנוע האמריקאי
|14 בינואר 2024
|הסרט הטוב ביותר בשפה זרה
| rowspan="3" |"אזור העניין"
|
|<ref></ref>
|-
! rowspan="9" |פרס באפט"א לקולנוע
| rowspan="9" |18 בפברואר 2024
|הסרט הבריטי הטוב ביותר
|
| rowspan="9" |<ref></ref>
|-
|הסרט הטוב ביותר לא בשפה האנגלית
|
|-
|הבמאי הטוב ביותר
| rowspan="2" |ג'ונתן גלייזר
|
|-
|התסריט המעובד הטוב ביותר
|
|-
|השחקנית הטובה ביותר בתפקיד משנה
|סנדרה הולר
|
|-
|הצילום הטוב ביותר
|לוקאש זאל
|
|-
|העריכה הטובה ביותר
|פול ווטס
|
|-
|עיצוב ההפקה הטוב ביותר
|כריס אודי
|
|-
|הסאונד הטוב ביותר
|ג'וני ברן וטארן ווילרס
|
|-
!פרסי גילדת המפיקים של אמריקה
| rowspan="2" |25 בפברואר 2024
|המפיק הטוב ביותר של סרט קולנוע
| rowspan="2" |"אזור העניין"
|
|<ref></ref>
|-
!פרס אינדפנדנט ספיריט
|הסרט הבינלאומי הטוב ביותר
|
|<ref></ref>
|-
! rowspan="3" |פרס סטלייט
| rowspan="3" |3 במרץ 2024
|הבמאי הטוב ביותר
|ג'ונתן גלייזר
|
| rowspan="3" |<ref></ref>
|-
|התסריט הטוב ביותר, מעובד
|ג'ונתן גלייזר ומרטין איימיס
|
|-
|הסרט הטוב ביותר - בינלאומי
| rowspan="3" |"אזור העניין"
|
|-
! rowspan="5" |פרס אוסקר
| rowspan="5" |10 במרץ 2024
|הסרט הטוב ביותר
|
| rowspan="5" |<ref></ref>
|-
|הסרט העלילתי הבינלאומי הטוב ביותר
|
|-
|הבמאי הטוב ביותר
| rowspan="2" |ג'ונתן גלייזר
|
|-
|התסריט המעובד הטוב ביותר
|
|-
|הסאונד הטוב ביותר
|טארן ווילרס וג'וני ברן
|
|}

== ראו גם ==

== קישורים חיצוניים ==

* 
* 
* 
* 
* 

== הערות שוליים ==

קטגוריה:סרטי 2023
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים על השואה
קטגוריה:סרטים בגרמנית
קטגוריה:סרטים פולניים
קטגוריה:סרטים מבוססי ספרים
קטגוריה:סרטים בפולנית
קטגוריה:סרטים ביידיש